
Sfânta cuvioasă fecioară muceniţă Teodora din Peloponez, Vasta 
(s.v. 11 septembrie / s.n. 24 septembrie) 


„la-mi, Doamne, sufletul şi iartă-i pe acuzatorii mei. Te implor, cu voia Ta, să faci 
din trupul meu biserică, din sângele meu râu şi din părul meu copaci”. 


3 ok e 


Materiale despre Sfânta cuvioasă fecioară muceniţă Teodora din Peloponez, Vasta: 


https://archive.org/details/(Qsteaemy ?query= Teodora+din+Peloponez 

Acatistul Sfintei muceniţe Teodora din Vasta (Peloponez) 


Rugăciunea Sfintei Teodora: Fie ca trupul meu să devină Biserică, sângele meu să 
devină râu de apă, iar părul meu să devină pădure de copaci! 


2 5 e 


Acatistul Sfintei muceniţe Teodora din Vasta Peloponez - 1] septembrie - slujitor 
Dani: 
https://www.youtube.com/watech?v=Q2V AbTrDd2k 
&&& 

Rugăciunile începătoare 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Miresei lui Hristos, celei care ne-a lăsat trupul ei, biserică, sângele, râu de apă și 
părul ei, crescut în copaci, Sfintei muceniţe Teodora îi aducem aceste laude. Iar tu, 
Sfântă Teodora, ceea ce stai cu sufletul la tronul Mirelui tău, roagă-te pentru noi, 
căci te strigăm: Bucură-te, Sfântă muceniţă Teodora, unind Cerul cu pământul 
prin rugăciune şi har! 


Icosul 1 

Aducem slavă Dumnezeului, celui din Sfânta Treime şi ne închinăm măreției Lui, 
căci EI ţi-a zidit trup de fecioară şi l-a dat lumii, spre încredințarea în Viaţa veş- 
nică, Sfântă Teodora, iar Îngerii din Ceruri se minunează de lucrarea lui Dumnezeu 
şi te cheamă: 

Bucură-te, vas curat al Duhului Sfânt; 

Bucură-te, lăcaș sfințit de lumină dumnezeiască; 

Bucură-te, pocal aurit de miresme cereşti; 

Bucură-te, porumbiţă cu aripi de foc; 

Bucură-te, că ai zburat nestingherită în Rai; 

Bucură-te, că te cobori mereu, la cei ce te cheamă în rugăciune; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 2 

Te-ai născut în Peloponez, care era leagăn de Sfinţi şi eroi, sfântă fecioară şi de la 
naştere, ai fost un prunc binecuvântat, crescând în credinţă şi în rugăciuni, către 
Tatăl Ceresc: Aliluia! 


Icosul 2 

Îl iubeai pe Dumnezeu, atât de mult, încât ai hotărât să Îi închini toată viaţa, spo- 
rind în iubirea lui Hristos şi dorind să trăieşti, doar pentru EI. 

Bucură-te, având dragoste pentru cele sfinte; 

Bucură-te, că ai cules de la părinți, nectarul înfrânăru; 

Bucură-te, că ţi-ai făcut inima, pământ roditor de rugăciune; 

Bucură-te, că tinereţea te înflăcăra la osteneală şi priveghere; 

Bucură-te, că toate ale lumii ţi se păreau nimic; 

Bucură-te, că toate ale Cerului le doreai nespus; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 3 
Fiindcă în satul tău nu exista Mănăstire de maici, nedorind să te îndepărtezi de 
familie ai ales să te deghizezi în bărbat şi să te numeşti pe tine Teodor, cerând tun- 
derea în monahism la cea mai apropiată Mănăstire de călugări. Dumnezeu a primit 
rugăciunea ta și a încuviinţat schimbării de nume, iar Îngerii s-au bucurat, pentru 
tine: Aliluia! 


Icosul 3 

Ai ajuns repede, un model de răbdare, ascultare şi umilință, pentru ceilalți frați și, 
treptat, te-ai învrednicit la recunoașterea înălțării duhovnicești, din partea egume- 
nului Mănăstirii, care ţi-a încredinţat cele mai grele ascultări şi anume de a avea 
legătură cu lumea din afara Mănăstirii. 

Bucură-te, că umblai mai mult prin sate, ajutând săracii; 

Bucură-te, că venind foamete mare, ai hrănit mulțime de copu; 

Bucură-te, că aduceai hrană şi pentru frați, în Mănăstire; 

Bucură-te, că erai în mişcare continuă de jertfă; 

Bucură-te, că Dumnezeu te binecuvânta cu belşug; 

Bucură-te, că sufletul tău ardea de rugăciune curată; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 4 

În timpul acelor vremuri, de mari încercări, când foamea era stăpâna lumii și oame- 
nii duceau viaţă foarte grea, Dumnezeu te-a arătat a fi o stea luminoasă în întune- 
ricul ispitelor, Sfântă Teodora, fiind cea care mijloceai prin rugăciuni, ca EI să tri- 
mită hrană, acolo unde Îl rugai și credincioşii te lăudau: Aliluia! 


Icosul 4 

Căpătând îndrăzneală la Domnul Hristos, rugăciunile tale erau punți, între pământ 
şi Cer, căci ele porneau adânc din inima ta, având rădăcini în credinţă şi în nădej- 
dea în mila Lui, iar noi ne rugăm ție așa: 

Bucură-te, purtătoare de Hristos; 

Bucură-te, că trupul l-ai învins duhului; 

Bucură-te, că duhul l-ai jertfit harului; 

Bucură-te, că harul te cuprindea cu totul: trup și suflet; 

Bucură-te, că ardeai ca o flacără nemistuită; 

Bucură-te, că focul era ceresc şi te întărea; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 5 

Însă dușmanul omenirii, diavolul, nu a putut vedea cum creşteai, ca un copac sfânt, 
cu ramurile spre cer, sfântă binecuvântată și a ispitit o fată tânără să te acuze că ai 
siluit-o şi poartă în pântece copilul tău. Părinţii ei au alergat la Mănăstire să te 
cheme la judecată, iar tu I-ai mulțumit lui Dumnezeu pentru încercare: Aliluia! 


Icosul 5 

Fund întrebată în faţa judecătorilor dacă ai făcut fărădelegea ai negat, însă cu toate 
acestea ai fost găsită vinovată şi te-au condamnat la moarte, prin tăierea capului. 
Bucură-te, că ai fost ca un miel dus la înjunghiere; 

Bucură-te, că ai ales moartea, decât să te arăţi că eşti femeie; 

Bucură-te, că L-ai urmat pe Hristos, pe Golgota pătimirii; 

Bucură-te, că ai primit a muri cu EI, ca să învii cu EI; 

Bucură-te, că din clevetire ţi-ai găsit sfârşitul; 

Bucură-te, că aduci dreptatea acolo unde e nevoie; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 6 

Asemenea Domnului Hristos, care a pătimit răstignirea pe Cruce, deşi nu săvârșise 
nici o nelegiure şi nu se găsise nici un vicleșug în gura Lui şi tu ai fost, ca o oaie 
mută, înaintea celor ce o tund: nu ai deschis gura, fiind lovită de moarte, pentru 
păcatul ce nu l-ai făcut, sfântă muceniţă, iar Dumnezeu ţi-a primit jertfa: Aliluia! 


Icosul 6 

Ascunzându-te sub nume de bărbat, ţi-ai ascuns şi taina duhovnicească, prin care 
ţi-ai mântuit sufletul, sfântă muceniţă şi nu ai vrut să te aperi, până la capăt, ca să 
nu pierzi bunătăţile Raiului, acolo unde este casă pentru dreptatea Iubirii. 
Bucură-te, că moartea nu ţi-a zdrobit sufletul; 

Bucură-te, că ai trăit, doar pentru Dumnezeu; 

Bucură-te, că ai murit tot pentru EI; 

Bucură-te, că cei ce ţi se roagă primesc dreptatea dumnezeiască; 

Bucură-te, că ridici mintea, peste mrejele înșelătoare ale lumii; 

Bucură-te, că eşti încununată cu sângele muceniciei; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 7 

Înainte de a-ţi pleca capul sub sabie, L-ai rugat pe Dumnezeu să îi ierte pe acuzat- 
orii tăi, apoi ai grăit: "Fie ca trupul meu să devină Biserică, sângele meu să devină 
râu de apă, iar părul meu să devină pădure de copaci!” Şi Hristos, Mirele din Ce- 
ruri, te-a auzit: Aliluia! 


Icosul 7 

Mare este îndrăzneala Sfinţilor înaintea lui Dumnezeu, căci pe ei îi primește Tatăl 
Ceresc şi le împlinește cererile spre mântuire! Dobândind şi tu acest har, ne rugăm 
să ne pomenești în rugăciuni şi pe noi, care te strigăm: 

Bucură-te, că luând Sfintele tale moaște, fraţii au văzut că erai femeie; 

Bucură-te, că au construit o Biserică peste ele; 

Bucură-te, că din pereţii Bisericii, au crescut 17 copaci înalți; 

Bucură-te, că pe sub lăcaşul sfânt, a izvorât un râu; 

Bucură-te, că trupul tău s-a făcut altar; 

Bucură-te, că ai rămas cu noi, veşnic; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 

Condacul 8 

Acolo unde Dumnezeu o voiește, ordinea firii este învinsă, căci harul biruieşte ori- 
ce rânduială pământească şi voia Lui împrăștie orice judecată omenească. Te ru- 
găm, Sfântă Teodora, să ne ajuţi cu rugăciunile tale şi ne bucurăm în Hristos: 
Aliluia! 


Icosul 8 

Cei 17 copaci, înalți de peste 30 de metri și având o greutate de peste 1 tonă, sunt 
mărturia vie a sfinţeniei tale, sfântă muceniţă, fiindcă nu au rădăcini în pământ și 
nu ştie nimeni de unde cresc şi cu ce putere, decât prin harul lui Dumnezeu, care dă 
viaţă și însufleţește tot ce atinge. 

Bucură-te, că în acest locaş, timpul nu mai are putere; 

Bucură-te, că trunchiurile copacilor răsar din pereți şi din acoperişul Bisericii; 
Bucură-te, că rădăcinile lor străpung zidăria; 

Bucură-te, că de peste 900 de ani, este această minune; 

Bucură-te, că tu trăieşti mai departe, chiar şi după moarte; 

Bucură-te, că aceasta este Viaţa veșnică a Sfinților lui Dumnezeu; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 9 

În interiorul Bisericii nu există trunchiuri sau rădăcini de copaci, zidul nu este cră- 
pat, iar picturile de icoane sunt neatinse, fiindcă acela este Lăcașul, unde Dumne- 
zeu domneşte, iar natura 1 se supune: Aliluia! 


Icosul 9 

În cele 9 secole, de când a fost construită Biserica, au mai fost copaci, care s-au 
uscat, dar imediat au crescut alţii în loc, fiindcă tu, Sfântă Teodora ai grijă ca 
mereu, să fie 17 la număr, adică anu pe care îi aveai când ai murit pentru Hristos. 
Bucură-te, că harul lui Dumnezeu este stăpân pe timp şi pe legile naturii; 
Bucură-te, că Biserica este strâns îmbrăţișată de copaci; 

Bucură-te, că aceștia strâng la piept, lăcașul Domnului Hristos; 

Bucură-te, că aşa ne îmbrățişezi şi tu, sfântă fecioară; 

Bucură-te, că aceasta este iubirea lui Hristos, ce a înmugurit în tine; 

Bucură-te, că roadele acestei iubiri se văd peste secole; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 10 

Creştinii se închină cu multă evlavie, la Sfintele tale moaște, sfântă binecuvântată, 
căci aduci dreptatea, celor înşelaţi și minţiti, faci pace, între cei ce se vrăjmăşesc, 
eşti grabnic tămăduitoare pentru sufletele părăsite și lipsite de iubire şi dezlegi 
mințile, celor încercaţi de ispite. Ne închinăm şi noi PreaSfintei Treimi, care te-a 
arătat mare făcătoare de minuni și Îl slăvim pe Dumnezeu: Aliluia! 


Icosul 10 

Mulţi oameni găsesc alinare la sfântul tău mormânt şi în fiecare an, se adună pentru 
slujba de prăznuire, iar noi ne rugăm ţie cu lacrimi: 

Bucură-te, fecioară curată; 

Bucură-te, monabhie binecuvântată; 

Bucură-te, cea învinuită pe nedrept; 

Bucură-te, că dreptatea ţi-ai găsit-o, în Rai; 

Bucură-te, că dai vindecării minunare celor bolnavi; 

Bucură-te, că luminezi cu har, mințile întunecate; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 11 

Făcând Dumnezeu din sângele tău, râu, sfântă muceniţă, te rugăm adapă şi setea 
noastră duhovnicească, cu lumina Sfântului Duh, ca mântuiți de ispite, să ne ru- 
găm, curat lui Dumnezeu: Aliluia! 


Icosul 11 

Eşti mereu apărătoare celor ce aleargă la tine în rugăciuni, Sfântă Teodora, așadar 
şi noi te chemăm să ne ajuţi: 

Bucură-te, vindecând boli de sânge; 

Bucură-te, că limpezeşti sângele îngroşat; 

Bucură-te, ceea ce cureți vasele de sânge; 

Bucură-te, că treci prin venele noastre, harul lui Dumnezeu; 

Bucură-te, că hrăneşti inima cu Duhul Sfânt; 

Bucură-te, că dai sănătate, celor fără speranţă; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 12 

De-a lungul timpului, necredincioşii au încercat să taie copacii, Sfântă Teodora, 
dar pedeapsa lui Dumnezeu i-a ajuns imediat: unuia i-a paralizat mâna cu securea, 
altul a fost învăluit de un roi mare de tânţari, așa încât au renunțat a mai prigoni 
minunea Domnului Hristos, pe care Îl slăvim: Aliluia! 

Icosul 12 

Zidurile Bisericii vorbesc despre sfinţenia ta, Sfântă Teodora, devenind un trup 
Viu, în care bate pulsul rugăciunii, adunând mii de pelerini, care se roagă pentru 
izbăvirea de boli şi de neputințe, iar noi te lăudăm așa: 

Bucură-te, că vântul nu poate dărâma, ceea ce Dumnezeu a zidit; 

Bucură-te, că ploaia nu poate strica, ceea ce Hristos a poruncit; 

Bucură-te, că zilele care trec, nu pot măsura timpul duhovnicesc; 

Bucură-te, că acest timp este veşnicia în Împărăţia Cerurilor; 

Bucură-te, că acolo ne dorim şi noi să ajungem; 

Bucură-te şi ne rugăm ţie: fii mijlocitoare pentru noi, la Dumnezeu; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 13 (de 3 ori) 

Sfântă muceniţă Teodora, fecioară binecuvântată, ascunsă sub mantie de monah, 
caută spre noi şi ajută-ne să fim eliberaţi de sub jugul ispitelor, ca să ne putem bu- 
cura cu tine, de harul deplin al lui Dumnezeu: Aliluia! 

Apoi, se zice din nou: 


Icosul 1 

Aducem slavă Dumnezeului, celui din Sfânta Treime şi ne închinăm măreției Lui, 
căci EI ţi-a zidit trup de fecioară şi l-a dat lumii, spre încredințarea în Viaţa veş- 
nică, Sfântă Teodora, iar Îngerii din Ceruri se minunează de lucrarea lui Dumnezeu 
şi te cheamă: 

Bucură-te, vas curat al Duhului Sfânt; 

Bucură-te, lăcaș sfinţit de lumină dumnezeiască; 

Bucură-te, pocal aurit de miresme cerești; 

Bucură-te, porumbiţă cu aripi de foc; 

Bucură-te, că ai zburat nestingherită, în Rai; 

Bucură-te, că te cobori mereu, la cei ce te cheamă în rugăciune; 

Bucură-te, Sfântă muceniţă Teodora, unind Cerul cu pământul prin rugăciune 
şi har! 


Condacul 1 

Miresei lui Hristos, celei care ne-a lăsat trupul ei, biserică, sângele, râu de apă şi 
părul ei, crescut în copaci, Sfintei muceniţe Teodora îi aducem aceste laude. Iar tu, 
Sfântă Teodora, ceea ce stai cu sufletul la tronul Mirelui tău, roagă-te pentru noi, 
căci te strigăm: Bucură-te, Sfântă muceniţă Teodora, unind Cerul cu pământul 
prin rugăciune şi har! 

Apoi, rostim această: 
Rugăciune 


Mult binecuvântată Sfântă Teodora, muceniţa lui Hristos şi mireasa Lui cea iubită, 
cu adevărat ai fost, ca o oaie din turma Lui, căci te-ai dus la tăiere, într-o tăcere 
desăvârșită, făcând din lipsa îndreptăţirii o treaptă suficient de înaltă, pentru a urca 
în Raiul celor neprihăniți. 


Ceea ce, acum petreci în Cămările împărătești ale Sfinților roagă-te pentru noi, la 
Dumnezeul cel Milostiv, să ne dezlege mintea de spinii lumii şi ai diavolului, să ne 
ierte păcatele cele multe, să ne ocrotească sub aripa Lui de Părinte şi să ne dea 
sănătatea cea de trebuinţă, pentru a ne putea împlini menirea, rânduită de EI. 


Fii, pentru noi, ca un Înger păzitor, Sfântă muceniţă Teodora şi adu dreptatea, 
acolo unde lipseşte mila, ca adevărul sfânt să iasă la iveală şi la sfârşitul vieții, fu 
alături de noi, pe drumul spre mântuire, ca primiţi fiind în Rai, pe veci să Îi strigăm 
Sfintei Treimi: Aliluia! 


Şi se face Otpustul: Doamne, lisuse Hristoase, Fiul lui Dumnezeu pentru rugăciu- 
nile prea curatei Maicii Tale, ale Sfintei muceniţe Teodora din Vasta şi ale tuturor 
Sfinţilor, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2022/11/23/acatistul-sfintei- 
mucenice-teodora-din-vasta-peloponez-1 1-septembrie/ 


https://salutis8.wordpress.com/2023/09/08/acatistul-sfintei-mucenite-teodora-din-vasta- 


peloponez-grecia/ 

Sfânta Teodora din Peloponez şi roadele răbdării prigonirilor 


e MAO N. LONGHIN GHERONTIANOU 
E: 053 ie fiiraer osului David din Evvia 


e 
ea e tau g: 
Sad A N 


"AEuviaasa iei muoenică 


“IEODORA DIN PELOPONEZ 


4 Su 


L î. 


A 
„Doamne... CU 'vaja Tă; să taci din om meu 
1 biserică, din sângele meu râu şi din părul 
meu-copaci...” „ sa 


Una din cele mai neconvenţionale mucenicii din istoria Bisericii: a Sfintei Teodora 
din Vasta Arkadiei, în secolul al IX-lea. Nu s-au păstrat foarte multe date despre 
viaţa ei, iar legendele care circulă nu lămuresc foarte multe... 


Din Sinaxarul sfintei aflăm că Sfânta Teodora a intrat într-o mănăstire de că- 
lugări, înfăţişându-se drept bărbat. Motivul acestei alegeri, care presupune ne- 
bunie pentru Hristos, nu se ştie. Mănăstirea era închinată Maicii Domnului şi se 
afla lângă satul Monastiraki. Odată, fiind vreme de foamete, când sfânta - „pă- 
rintele Teodor” - s-a dus să facă rost de hrană pentru obşte, a rămas peste 
noapte în casa unor creştini. Când, mai târziu, S-a aflat că fata gazdei rămăsese 
însărcinată - având un copil din flori, toţi au vrut să afle cine e vinovatul. Și fata 
a dat vina pe părintele Teodor. 


Părintele Teodor a fost condamnat la moarte - aceasta fiind atunci pedeapsa pre- 
văzută de lege pentru păcatul respectiv. Sfintei i-ar fi fost uşor să se dezvino- 

vățească, convingându-i pe ceilalţi că este femeie. Dar s-a gândit că astfel ar fi 
smintit lumea: ce să caute o femeie într-o mănăstire de călugări? Dacă s-ar fi 
apărat, ar fi scăpat de pedeapsă, dar poate că alţii s-ar fi îndepărtat de credinţa 
în Hristos, smintindu-se. 


Sfânta a primit moarte mucenicească. Dar, înainte de a muri, s-a rugat: 


Și Dumnezeu 
i-a ascultat rugăciunea. 


La locul de mucenicie a izvorât în chip minunat un izvor. lar la bisericuţa 
ridicată în cinstea ei s-a întâmplat o altă minune: pe acoperişul bisericii au 
crescut, în mod inexplicabil, 17 copaci, dintre care unii Sunt foarte înalți şi au o 
grosime de un metru. Totuşi, deşi acoperişul bisericuţei e subţire, rezistă. Cu 
toate că rădăcinile copacilor nu au trecut prin tavan în interiorul bisericii. Oamenii 
de ştiinţă care au cercetat cazul îşi mărturisesc neputinţa de a explica cum cresc co- 
pacii pe un acoperiş subţire fără să se prăbuşească biserica... 


Pelerinii, care vin la bisericuţa sfintei mai ales de praznicul Sfintei Teodora (pe 11 
septembrie), rămân pur şi simplu uimiţi văzând această minune greu de contestat. 
E adevărat, întotdeauna vor exista cârtitori, pentru care nu există minuni inconte- 
stabile - doar rău-credincioşii contestă chiar apariţia Sfintei Lumini în noaptea de 
Paşti la Sfântul Mormânt. Dar fiii Bisericii cred că la bisericuţă văd un semn 
dumnezeiesc... 


În Vieţile Sfinţilor aflăm mulţi robi ai lui Hristos care au fost prigoniţi pe nedrept. 


De exemplu, Sfântul Nectarie din Eghina, după ce a fost izgonit mişeleşte de pe 
scaunul ierarhicesc din Pentapole, ajungând povăţuitor al unei o mănăstire de mai- 
ci, a fost învinuit că lasă maicile însărcinate şi că le pune să avorteze. 


Sfântul loan Maximovici, ctitorul marii catedrale ortodoxe din San Francisco, a 
fost adus pe băncile tribunalului fiind învinuind de furt din banii bisericii. A răbdat 
aceste acuzaţii, şi, atunci când Dumnezeu l-a proslăvit cu darul facerii de minuni şi 
a fost canonizat, având moaşte întregi şi neputrezite, mulți din acuzatori săi au 
avut mustrări de conştiinţă că îl prigoniseră. 


Chiar în vremuri apropiate de ale noastre, părintele Gheorghe Calciu-Dumitreasa a 
fost prigonit de confrații de altar pentru că a îndrăznit să dea mărturia cea bună 

Mărturii din cartea Cuvioasa fecioară muceniţă Teodora din Peloponez (Editura 
Egumeniţa, 2007): 


Loukas Constantin, geolog: „Nu există explicaţie din partea geologiei. E vorba de 
O minune continuă ” (1987). 


Gheorghe Raptis, silvicultor: „Întregul fenomen depăşeşte orice explicaţie logică, 
firească şi ştiinţifică a omului ” (1992). 


Elefterie Beligiannis, inginer: „De vreme ce vânturile care suflă acolo au puterea 
să dezrădăcineze arbori, se înţelege clar cu ce mare putere apasă cei 17 copaci 
asupra acoperişului” (1986). 


Elena Stavrogiannis, arhitectă: „Fenomen inexplicabil ştiinţific. Puterea greutăţii 
şi a vânturilor ar fi trebuit ca, datorită poziţiei bisericuţei, dar şi datorită con- 
strucţiei provizorii a acesteia, şi ținând seama şi de vechimea ei, să ducă la distru- 
gerea sa. Însă ea a rămas în picioare de atâtea secole, fără stricăciuni serioase ” 
(1993). 


Anastasie Tinka, teolog, arheolog, istoric: „Întreaga creştere, existenţă şi viaţă a 
copacilor de pe acoperişul bisericuţei cuvioasei mucenice Teodora uimeşte, depă- 
şeşte orice rațiune şi explicare firească a omului. Aceasta arată o însuşire rară: 
intervenţia lui Dumnezeu pentru făptura Lui, săvârşirea minunii ”. 


P. Makrigiannis, geolog: „Șaptesprezece uriași sprijiniți pe nimic”. 


„Toți aceşti arbori imenşi sunt înrădăcinaţi pe nimic, sau mai bine-zis pe aco- 
perişul gros de câţiva centimetri!... Cea mai mare surpriză ne aşteaptă înăuntru. 
Nici o rădăcină cât de mică nu iese dintre zidurile vechi. Nici o crăpătură care să 
se datoreze lorl...” 


„Atunci când vântul bate printr-un copac uriaş al bisericuţei, rădăcinile lui 
formează nişte pârghii atât de puternice, încât micul aşezământ ar trebui să se 
dărâme imediat. Doar dacă...” 


„... Ca geolog, sunt în măsură să ştiu foarte bine că zidurile s-ar fi crăpat şi s-ar fi 
spart chiar numai din cauza unui Singur copac, cu atât mai mult că sunt şapte- 
sprezece ” (1993). 

Biserica Sfânta Teodora din Peloponez - Vasta 


Biserica Sfânta Teodora din Peloponez, localizată în aşezarea Vasta, este una 
dintre cele mai minunate bisericuțe din lume, fiind unică prin cele petrecute cu 
ea. Biserica este zidită pe un loc unde mai apoi au crescut copaci. Copacii au 
îmbrăţişat-o şi au strâns-o la piept, însă fără a o deteriora. 


Vasta este o localitate din municipalitatea Megalopolis, în prefectura de Arcadia, 
Peloponez, Grecia. Vasta, micuța aşezare din Arcadia, este cunoscută lumii întregi 
pentru "miraculoasă bisericuţă" a Sfintei "Teodora de Peloponez. 
Biserica Sfânta Teodora din Peloponez — 
biserica din care au crescut copaci 


Această sfântă a vieţuit în secolul al XI-lea, în vremea măreţului Bizanţ. Când 
regiunea a fost asaltată de bandiți, Sfânta Teodora a fost nevoită să-şi apere, după 
puteri, satul, însă ca femeie, nu putea face prea multe. Pentru a nu fi respinsă din 
oaste, Teodora s-a deghizat în soldat şi a intrat în rândurile luptătorilor. 

Din rânduiala lui Dumnezeu, Teodora nu a supravieţuit luptei. Se zice astfel că, pe 
când zăcea întinsă la pământ, ea ar fi şoptit cuvintele: 


Locuitorii din Vasta, mişcaţi de eroismul acesteia şi îndureraţi pentru pierderea ei, 
au construit o biserică pe locul unde a avut loc bătălia şi unde a şi adormit în 
Domnul sfânta. Bisericuța din piatră a fost construită de localnici undeva între 
secolele X-XII. 

Legendele locului mărturisesc cum că un râu al zonei şi-a schimbat traseul, 
ajungând astfel să treacă chiar pe sub temelia bisericii construite de ei. Mai apoi, 
copaci au început să crească din acoperişul bisericii, ale căror rădăcini nu se văd 
nici în interiorul bisericii, nici sub tavan şi nici pe lateralul clădirii. Sute de ani au 


AStăzi, pe acoperişul bisericuţei ridicate în cinstea Sfintei Teodora de Peloponez, 
se află un număr de 17 copaci uriaşi. Cea mai mare parte dintre ei sunt înalți de 
peste 30 de metri, unii dintre ei având o grosime de peste un metru. Mulţi dintre 
copaci au o greutate de peste o tonă. Totuşi, deşi acoperişul bisericuţei este subțire, 
fără nici o întăritură specială, rezistă ca prin minune. Oamenii de ştiinţă care au 
cercetat cazul îşi mărturisesc neputința de a explica cum cresc copacii pe un 
acoperiş subţire fără să se prăbuşească biserica. 


Sfânta Teodora din Vasta a ajuns, în foarte scurt timp, mult iubită de creştinii din 
zonă. Minunile nu au încetat să apară, mulţi găsindu-şi alinare la mormântul 
sfintei. Biserica Ortodoxă a Greciei a canonizat-o, iar pelerinajele în Vasta nu 
încetează niciodată. 

Se întâmplă adesea ca Sfânta Teodora de Peloponez să fie confundată cu Sfânta 
Teodora din Alexandria, care îmbrăcându-se în haine de bărbat a intrat şi s-a 
nevoit într-o mănăstire de călugări. Și-a luat numele de Teodor. O femeia a l-a 
acuzat pe "Teodor" că a lăsat-o însărcinată, iar sfânta a tăcut, pentru a nu crea 
sminteală. Pentru mai multe, să citiţi viaţa Sfintei Teodora din Alexandria. 


Ce spun oamenii de ştiinţă despre minunea din Vasta ? 


În anul 2003, la cel de-al patrulea simpozion de "Archaeometrie” din Grecia s-a 
prezentat un raport geofizic asupra bisericuţei din Vasta. Cercetători de la 
Universitatea din Patras au venit special în Grecia pentru "a studia” minunea. 
Bisericuța se află atât în purtarea de grijă a Arhiepiscopiei locului, cât şi sub 
ocrotirea Ministerului Culturii, ca monument bizantin de valoare naţională. 


Minunea este evidentă: rădăcinile celor 17 copaci imenşi nu se văd pe nici o parte. 
Acoperişul are o grosime de doar câţiva centimetri, pereţii sunt şi ei din piatră, fără 
crăpături sau găuri. Rădăcinile nu se văd nici în interior, nici în afară. Datorită 
acestora, micuța clădire se află sub o imensă presiune, în timp fiind necesare unele 
restaurări, dar minore, şi mai ales din cauza curiozităţii unora lipsiţi de experienţă, 
care au încercat "să înţeleagă" misterul. Intervenţiile neprofesioniste au afectat 
arhitectura bisericii, însă mult prea puţin. 


S-a hotărât să se facă un test cu ultrasunete, pereţii urmând a fi analizaţi bucăţică 
cu bucăţică. Rezultatul cercetărilor au oferit cercetătorilor răspunsurile necesare 

pentru a primi abrobarile necesare restaurării în întregime a monumentului. S-a 
văzut cum rădăcinile se scurg prin firişoarele de spaţiu rămas liber între pietrele 
zidurilor, până în pământ. Zidurile se află într-o permanentă tensiune, iar clădirea a 
devenit "un corp viu”. 


Mărturiile arheologilor rămân însă şi ele la aceeaşi concluzie: aceasta este o 
minune, unică în lume şi încă inexplicabilă, cum rădăcinile au putut urma această 
cale şi cum bisericuţa şi acoperişul sunt neatinse. 


Loukas Constantin, geolog: "Nu există explicaţie din partea geologiei. Este vorba 
de o minune continuă" (1987). 


Gheorghe Raptis, silvicultor: "Întregul fenomen depăşeşte orice explicaţie logică, 
firească şi ştiinţifică a omului" (1992). 


Elefterie Beligiannis, inginer: "De vreme ce vânturile care suflă acolo au puterea 
să dezrădăcineze arbori, se înţelege clar cu ce mare putere apasă cei 17 copaci 
asupra acoperişului" (1986). 


Elena Stavrogiannis, arhitectă: "Fenomen inexplicabil ştiinţific. Puterea greutăţii şi 
a vânturilor ar fi trebuit ca, datorită poziției bisericuţei, dar şi datorită 
construcţiei provizorii a acesteia, şi ținând seama şi de vechimea ei, să ducă la 

distrugerea sa. Însă ea a rămas în picioare de atâtea secole, fără stricăciuni 
serioase" (1993). 


Anastasie Tinka, teolog, arheolog, istoric: "Întreaga creştere, existență şi viaţă a 
copacilor de pe acoperişul bisericuţei Sfintei Cuvioase Mucenice Teodora uimeşte, 
depăşeşte orice rațiune şi explicare firească a omului. Aceasta arată o însușire 
rară: intervenţia lui Dumnezeu pentru făptura Lui, săvârşirea minunii." 

Makrigiannis, geolog: "Șaptesprezece uriași sprijiniți pe nimic. Toţi aceşti arbori 
imenşi Sunt înrădăcinaţi pe nimic, sau mai bine-zis pe acoperişul gros de câţiva 
centimetri! Cea mai mare Surpriză ne aşteaptă înăuntru. Nici o rădăcină cât de 
mică nu iese dintre zidurile vechi. Nici o crăpătură care să se datoreze lor! Atunci 
când vântul bate printr-un copac uriaş al bisericuţei, rădăcinile lui formează nişte 
pârghii atât de puternice, încât micul aşezământ ar trebui să se dărâme imediat. 
Ca geolog, sunt în măsură să ştiu foarte bine că zidurile s-ar fi crăpat şi s-ar fi 
spart chiar numai din cauza unui Singur copac, cu atât mai mult că sunt 
șaptesprezece" (1993). 

Raluca Brodner - Minunea Sfintei Teodora de Peloponez: Biserica din 
acoperişul căreia a crescut o pădure 


Vasta este o aşezare mică din Peloponez, Grecia, care ar fi rămas necunoscută până 
astăzi dacă n-ar fi existat aici o biserică unică în lume. Oamenii obişnuiţi şi 
oamenii de ştiinţă rămân, deopotrivă, uimiţi la vederea sfântului lăcaş, al cărui 
acoperiş subţire susţine, de sute de ani, 17 copaci, cei mai mulţi cu o înălțime de 30 
de metri şi cu o greutate de peste o tonă. Întregul fenomen depăşeşte orice 
explicaţie omenească, cu atât mai mult cu cât nici măcar o rădăcină nu se vede în 
interiorul bisericii, pe tavan sau pe vreun perete al clădirii. 


Pelerinajele în Vasta nu se încheie niciodată. Indiferent de anotimp, creştini sau 
simpli curioşi vin să vadă cu ochii lor minunea. Mărturie a puterii dumnezeieşti, 
Biserica Sfintei Teodora este un loc în care mulţi credincioşi îşi găsesc alinare în 
necazuri şi dureri. Datorită faptului că Sfânta Teodora din Vasta este mult iubită de 
localnici, dar şi de creştinii din lumea largă, Biserica Ortodoxă a Greciei a 
canonizat-o. 


Se impune aici o clarificare necesară, având în vedere că, adesea, credincioşii o 
confundă pe Sfânta Teodora de Peloponez cu Sfânta Teodora din Alexandria, 

cea care s-a nevoit într-o mănăstire de călugări, după ce s-a îmbrăcat în haine de 
bărbat. 


Teodor, după numele de monah, a fost acuzat de unii călugări că a lăsat însărcinată 
o oarecare femeie nemăritată. Teodor nu s-a împotrivit învinovăţirii. După ce a fost 
scos afară din mănăstire, a luat copilul şi l-a crescut în pustia din apropiere. După 
şapte ani de chin, egumenul mănăstirii l-a primit înapoi pe "călugăr". Adevărata 
identitate a sfintei a fost descoperită numai la moarte, doi ani mai târziu, în anul 
490. Toţi s-au minunat de bunătatea şi răbdarea acelui "călugăr", care crescuse un 
copil din flori, al cărui tată nu avea cum să fie. Egumenul mănăstirii a avut parte de 
o vedenie în care Teodora era primită în ceruri cu măreție de către o ceată de 
îngeri. Despre copilul crescut de sfântă se spune că a ajuns egumenul mănăstirii. 


Jertfa 


au fost ultimele cuvinte ale Sfintei 


Teodora, înainte de a-şi da sufletul, pe câmpul de luptă. Se întâmpla în secolul al 
XI-lea, în vremea Bizanțului, când sătucul în care trăia Teodora a fost asaltat de 
hoardele duşmane. Şi-a iubit atât de mult consătenui şi pământul natal, încât s-a 
înrolat în rândurile luptătorilor şi pentru a nu fi respinsă din oaste s-a deghizat în 
soldat. Jertfa tinerei i-a impresionat pe oamenii din Vasta şi în cinstea ei au ridicat 
între secolele X şi XII o biserică. Sfântul lăcaş, care poate fi văzut şi astăzi, este 
construit chiar pe locul unde a avut loc bătălia şi unde se află mormântul Sfintei 
Teodora. 


Nu a trecut mult timp de la înălţarea bisericuţei, că un râu şi-a săpat drum chiar 
pe sub temelia acesteia. Mai apoi, din acoperiş au început să crească arbori ale 
căror rădăcini nu se văd nici în interiorul Sfântului lăcaş, nici în exteriorul 
acestuia sau pe sub tavan. 


O taină 


După sute de ani, astăzi se pot vedea pe acoperişul bisericuţei 17 copaci uriași. 
Mulţi au o înălțime de peste 30 de metri. Unii dintre ei au o grosime de peste un 
metru şi o greutate de peste o tonă. Deşi acoperişul bisericuţei este subțire, rezistă 
ca prin minune sub presiunea arborilor. Oameni de ştiinţă din Grecia, America, 
Europa au studiat cazul pentru a "înţelege" misterul, folosindu-se de cele mai noi 
metode de cercetare, însă s-au dovedit neputincioşi în a explica fenomenul. 
Mărturiile multora dintre ei conduc la aceeaşi concluzie: biserica ridicată în 

cinstea Sfintei Teodora de Peloponez este o minune, unică în lume, tainică, de 
nepătruns cu mintea omenească. 


Mărturiile oamenilor de ştiinţă 


Loukas Constantin, geolog: "Nu există explicaţie din partea geologiei. Este vorba 
de o minune continuă". 


Gheorghe Raptis, silvicultor: "Întregul fenomen depăşeşte orice explicaţie logică, 
firească şi ştiinţifică a omului". 


Elefterie Beligiannis, inginer: "De vreme ce vânturile care suflă acolo au puterea 
să dezrădăcineze arbori, se înţelege clar cu ce mare putere apasă cei 17 copaci 
asupra acoperişului”. 


Elena Stavrogiannis, arhitectă: "Fenomen inexplicabil ştiinţific. Puterea greutăţii şi 
a vânturilor ar fi trebuit ca, datorită poziţiei bisericuţei, dar şi datorită 
construcției provizorii a acesteia, şi ținând seama şi de vechimea ei, să ducă la 
distrugerea sa. Însă ea a rămas în picioare de atâtea secole, fără stricăciuni 
serioase". 


Makrigiannis, geolog: "Șaptesprezece uriași sprijiniți pe nimic. Toţi aceşti arbori 
imenşi Sunt înrădăcinaţi pe nimic sau, mai bine zis, pe acoperişul gros de cățiva 
centimetri! Cea mai mare Surpriză ne aşteaptă înăuntru. Nici o rădăcină cât de 
mică nu iese dintre zidurile vechi. Nici o crăpătură care să se datoreze lor! Atunci 
când vântul bate printr-un copac uriaş al bisericuţei, rădăcinile lui formează nişte 
pârghii atât de puternice, încât micul aşezământ ar trebui să se dărâme imediat. 
Ca geolog, sunt în măsură să ştiu foarte bine că zidurile s-ar fi crăpat şi s-ar fi 
spart chiar şi numai din cauza unui Singur copac, cu atât mai mult că sunt 
șaptesprezece". 


Anastasie Tinka, teolog, arheolog, istoric: "Întreaga creștere, existenţă şi viaţă a 
copacilor de pe acoperişul bisericuţei Sfintei Cuvioase Muceniţe Teodora uimeşte, 
depăşeşte orice rațiune şi explicare firească a omului. Aceasta arată o însușire 
rară: intervenţia lui Dumnezeu pentru făptura Lui, săvârşirea minunii”. 

Un roi de țânțari a împiedicat tăierea copacilor 
O minune asemănătoare cu cea de mai sus: 


Un alt necredincios şi trufaş, într-o discuţie, a susținut că „copacii de pe acoperişul 
bisericuţei nu sunt nimic deosebit, ci sunt un fenomen natural, iar întâmplările 
despre Teodora sunt poveşti pentru neştiutorii de carte şi pentru naivi. lar mândria 
lui era atât de mare, încât l-a făcut să declare: „Eu mă voi duce să tai copacii ca să-i 
pun pe foc; după cum ştiu, pot aduna de acolo nişte lemne bune”. Și, într-adevăr, a 
vrut să-şi pună în practică hotărârea, însă a eşuat jalnic. S-a urcat, aşadar, pe 
acoperişul bisericuţei, dar înainte de a apuca să facă vreo mişcare, un roi des de 
țânțari, ca un nor, l-a înconjurat şi I-a silit să coboare ruşinat. 


Astfel Domnul, - încă o dată — le-a arătat ateilor, necredincioşilor, îndoielnicilor şi 
egoiştilor că „e greu să dai cu piciorul în ţepuşă”. 


Piedicile de mai sus, întâmplările vădite arată cu limpezime elementele minunii. 
Valoarea eşecurilor încercărilor de mai sus de tăiere a copacilor stă şi în faptul că 
în anii următori nimeni n-a mai îndrăznit să facă vreo asemenea faptă. 


Este cu totul vădit că bisericuţa, copacii şi izvorul cel sfințit se află sub ocrotirea 
cuvioasei muceniţe şi fecioare Teodora. 


(Monahul Longhin Gherontianou, Cuvioasa fecioară mucenică Teodora din 
Peloponez, Editura Egumeniţa 2007, pp. 153-154 

Dorinţa mea este ca în fiecare an să mi se săvârşească praznic... 


Foarte caracteristică este povestirea pe care o relatează bătrânul învăţător Con- 
stantin Stavrogiannis, din satul Desilla, pe care o şi redăm mai jos. Este o mărturie 
demnă de crezut, lesne de înţeles şi curată, având în vedere şi profesia martorului. 
Cred că fiecare pelerin, vizitând spaţiul sfânt în care s-a jertfit cuvioasa Teodora, 
dobândeşte multe trăiri şi reprezentări, văzând cum un număr mare de oameni din 
țara noastră şi din întreaga lume aleargă însetaţi până acolo. Iată, deci, cum îşi 
expune bunul dascăl gândurile şi constatările: 


„Mă trag din satul Desilla, din regiunea Messinia. Când aveam 15-16 ani am mers 
în satul Vasta din Arkadia şi împreună cu rudele m-am dus la bisericuţa cuvioasei 
Teodora. Am văzut un aşezământ învechit şi pe acoperişul lui copaci foarte înalți. 
Intrând în bisericuţa, care era oarecum întunecată, am văzut cum de pe tavan atârnă 
în jos, ca o pânză de păianjen, rădăcini mari şi mici care ne ajungeau până la 
creştet. Am văzut, desigur copacii de deasupra bisericuţei, dar mintea mea nu s-a 
gândit cum stau ei pe acoperiş şi cum de nu căzuseră până atunci. 

Acum aproape zece ani am vizitat împreună cu soția mea bisericuţa cuvioasei 
Teodora, unde ne-am întânit cu un bătrân din satul Vasta, care ne-a povestit o în- 
tâmplare din trecut. Era copil de 12-15 ani — în vremea aceea - şi la praznicul 
cuvioasei Teodora, după Sfânta Liturghie s-a făcut ospăț. În toiul ospăţului s-au 
întâmplat nişte certuri serioase şi episcopul Megalopolului, când a aflat asta, a 
poruncit ca de anul viitor să nu se mai facă praznic la bisericuţă. 


După oprirea praznicului, apele izvorului aflat lângă temeliile bisericii au încetat să 
mai curgă. Noaptea, cuvioasa Teodora 1 s-a arătat - în vis - episcopului şi 1-a zis: 
„N-ar fi trebuit să-mi interzici praznicele. Dorinţa mea este ca în fiecare an să mi se 
săvârşească praznic”. După aceea, episcopul a fost nevoit să îngăduie ca praznicele 
să se reia, încât izvorul a început imediat să curgă ca mai înainte. 


De asemenea, ne-a spus că în acelaşi an, iarna, în valea cuvioasei Teodora, dar şi în 
regiunea din jur, a căzut zăpadă multă şi au bătut vânturi puternice. Acestea au 
făcut mari daune şi au fost smulşi copaci şi rupte ramuri. (Am văzut cu ochii 
noştri.) Din copacii cuvioasei Teodora n-a fost ruptă nici măcar o rămurică”. 


In fine, trebuie să mai spun că, după cum mi-a mărturisit sora mea, Ecaterina Man- 
delou, în vechime, cuvioasa Teodora era cinstită în fiecare an în marțea Paştilor 
(Marţea luminată) şi nu la 11 septembrie”. 


(Monahul Longhin Gherontianou, Cuvioasa fecioară mucenică Teodora din 
Peloponez, Editura Egumeniţa 2007, pp. 154-156) 

Locul de închinare al Sfintei Teodora din Vasta 


Biserica, copaci, izvor se află pe locul în care a fost înjunghiată pe nedrept 
Cuvioasa Teodora, victimă a unei grele calomnii. Şi amintesc de ultimele cuvinte 
rugătoare ale Sfintei, dinaintea martiriului ei: "Dumnezeul meu şi Doamne al meu! 
Trupul meu să se facă biserică, sângele meu să se prefacă-n râu, iar părul meu să se 
facă copaci”. 


In ținutul Arcadia, la hotar cu Messinia, în regiunea Megalopolis, se află satul 
Vasta. Aici în sat este o bisericuţă cu numele sfintei din ţinut - Teodora, 
preacuvioasa muceniţă - care se sărbătoreşte la 11 septembrie. 


Această barcă a credinţei este unică în toată lumea. O astfel de bisericuţă nici nu a 
existat, nici nu va mai exista. Este cu totul o minune care zdrobeşte necredinţa. 
Deasupra acestui lăcaş sfânt, în mod cu totul miraculos şi inexplicabil, au crescut 
şaptesprezece copaci, o specie de stejari şi arţari, fiecare din ei depăşind zece metri. 
Cu toată greutatea lor şi în ciuda bătăii vânturilor stau drepţi în picioare acolo pe 
un acoperiş care s-a făcut în urmă cu zece secole. Demn de uimire este faptul că în 
interiorul acoperişului nu se disting rădăcinile lor. 


Notează un pelerin cucernic: «Cum s-au sădit, au crescut şi se susţin aceşti copaci 
pe un acoperiş din veacul al X-lea? Cum poate sta atâta greutate acolo sus? Cum se 

poate, când bat vânturi puternice, când forțele naturii se întețesc, să nu se 
prăbuşească, ci să stea acolo semeţ ca un mănunchi de flori? Cum ajungi şi îi 
zăreşti de departe, buzele tale rostesc: «Mare eşti Doamne şi minunate: lucrurile 
Tale!». 


lar de sub bisericuță curge apă. O apă limpede, care a ţâşnit miraculos din 
pământul pietros. O apă binecuvântată, care rămâne curată precum aghiazma. 


Biserică, copaci, izvor se află pe locul în care a fost înjunghiată pe nedrept 
Cuvioasa Teodora, victimă a unei grele calomnii. Şi amintesc de ultimele cuvinte 
rugătoare ale Sfintei, dinaintea martiriului ei: "Dumnezeul meu şi Doamne al meu! 
Trupul meu să se facă biserică, sângele meu să se prefacă-n râu, iar părul meu să se 
facă copaci”. 


Despre viaţa sfintei şi despre locaşul ei unic de închinare există şi o peliculă 
cinematografică a Fundaţiei Ortodoxe «Apostolul Varnava». 


În fiecare zi de marţi a Paştelui şi la 16 august se ţine în acest loc sfânt o adunare 
liturgică sărbătorească. 


(Arhimandrit Daniil Gouvalis, Minunea credinţei, Editura Bunavestire, p. 163- 
166) 

Adina Stănilă - Biserica Sfintei Teodora din Peloponez, un miracol unic în 
lume 


Miracolele credinţei în Dumnezeu au lăsat în urmă dovezi de necontestat, iar 
biserica unică în lume din Vasta, Peloponez, este una dintre acestea. Studiat de 
arhitecți şi oameni de ştiinţă deopotrivă, lăcașul închinat Sfintei Teodora are un 
mister pe care nu îl dezvăluie profanilor. 


Pe cât de frumoasă este legenda Sfintei Teodora, pe atât de renumită este acum 
biserica din Vasta, din Peloponezul Greciei, unde pelerinii vin să vadă miracolul 
copacilor. 


Pe acoperişul lăcașului de cult, cu rădăcinile răsfirate prin pereți, se înalță 17 
copaci bătrâni, unii dintre ei grei de o tonă. În mod miraculos, nici în afara clădirii, 
nici în interiorul ei nu se vede vreo rădăcină au vreo creangă de copac. Coroanele 
lor se înalță deasupra bisericii, spre lumină, în timp ce rădăcinile coboară prin 
fisurile pereţilor către râul care curge în vale. 


Legenda spune că tânăra Teodora, care a trăit în secolul al IX-lea, a fost nevoită să 
se deghizeze în bărbat şi să lupte împotriva cotropitorilor care îi amenințau 
aşezarea. Rănită în luptă şi simțind că sfârşitul îi este aproape, Teodora s-a rugat 
fierbinte ca Dumnezeu să facă din trupul ei o biserică, din părul ei copaci, iar din 
sângele ei o apă curgătoare, să le fie de folos creştinilor din zonă. 

Datorită copacilor, biserica este vie 


La scurt timp după moartea ei, a luat ființă biserica mică din piatră, deasupra căreia 
au răsărit copacii legendari. Cădirea ar fi trebuit de multă vreme să se prăbușească 
sub greutatea lor, dar cumva, rădăcinile lor au reuşit să ia forma zidurilor, s-au 
strecurat pe lângă fiecare piatră şi o susțin prin forţa lor. Pe pereţi nu se vede nici 
urmă de rădăcini, dar ele sunt în interiorul zidurilor, crescute ca o reţea fină și 
puternică, asemeni unui organism viu care dat viaţă clădirii de piatră. 


Cercetători de la Universitatea din Patras, arheologi, matematicieni şi biologi s-au 
ocupat în mod special de acest fenomen, iar concluziile lor au fost prezentate în 
cadrul unui congres din anul 2003. S-au făcut teste cu ultrasunete și astfel s-a 
descoperit cum au crescut rădăcinile, ca o reţea de fire, permanent tensionată şi 
elastică, menţinând în picioare zidurile clădirii și trunchiurile grele ale copacilor. 
Nu există nici o exlicație pentru acest fenomen, nici din punct de vedere al arhi- 
tecturii, nici al botanicii. 


Un miracol ţesut dintr-o legendă 


Fenomenul este unic în lume. Copacii uriași care cresc pe acoperişul bisericii din 
Vasta se sprijină aproape pe nimic. Inginerii care i-au studiat susțin că nici o 
rădăcină cât de mică nu iese din ziduri. Toate se preling sub biserică şi ajung la apa 
râului care curge foarte aproape de temelia clădirii. 


Acoperișul gros de numai câțiva centimetri ar fi trebuit să cedeze de multă vreme, 
iar din zidurile bisericii să nu mai rămână decât niște ruine. Cu toate acestea, 
clădirea este puternică şi va mai îndura multe secole de vânt şi ploi de acum încolo. 
Puterea ei constă tocmai în rădăcinile uriaşilor pe care îi găzduiește. 


Pentru credincioşi, acest lăcaș de rugăciune este un semn a miracolelor divine. Se 
spune că numai credința puternică a Sfintei Teodora ajută copacii să susțină 
zidurile vechi de secole ale bisericii, iar cei care vin să se roage aici pentru sănătate 
şi împlinire sufletească găsesc un sprijin puternic în icoana muceniţei. 

Sfânta Teodora din Basta, Arkadia 


„Hristoase al meu, iartă-i! Fă trupul meu biserică, părul meu copaci şi sângele meu 


A) 


Tau 


In fiecare an la 11 septembrie prăznuim și cinstim pomenirea cuvioasei muceniţe şi 
fecioare Teodora din Vasta. Această sfântă este cunoscută nu numai în țara noastră, 
ci şi în afara ei. Care este însă calea pe care a mers ea şi a ajuns la sfințenie? 


Vom menţiona pe scurt cele care sunt cunoscute despre viaţa şi petrecerea ei cu 
scopul ca fiecare dintre noi s-o „invidieze” şi să i se asemene. 


Sfânta era din Peloponezul cel născător de Sfinţi şi de eroi, de aceea de unii este 
numită Sfânta Teodora din Peloponez. Referitor la obârşia ei, regiunile cele mai 
probabile sunt Arcadia și Mesinia. 


A trăit în secolul 9, adică în perioada imperiului bizantin. Părinţii ei au fost oameni 
săraci şi neînsemnați, însă iubitori de Dumnezeu care au transmis copiilor lor 
credința în Hristos. Încă de mică Teodora, în comparaţie cu ceilalţi fraţi, avea o 
deosebită dragoste şi chemare către cele sfinte. ÎL iubea pe Dumnezeu în aşa mă- 

sură, încât dorea să-şi afierosească Lui întreaga ei viaţă. Dobândea din zi în zi ceea 
ce Sfinți părinți o numesc „dragoste de Hristos”. 


După ce a mai crescut, s-a hotărât să se închinovieze într-o mănăstire, ca acolo să 
cultive dragostea ei pentru Hristos. Lucru ciudat este că nu a preferat o mănăstire 
de maici, ci una de călugări. S-a prezentat ca bărbat cu numele „Leodor” la 
Mănăstirea „Panaghiţei”, o mănăstire care se află la hotarul dintre judeţele Arcadia 
şi Mesima. Nu putem susține cu siguranţă pentru ce motiv a făcut aceasta. Se pare 
că voia să se înstrăineze cu desăvârşire de cunoscuţii ei. 


In Mănăstirea în care s-a închinoviat nu a întârziat să ajungă pildă de răbdare, 
ascultare şi smerenie. Aceste virtuți au condus-o treptat la o mare sporire duhov- 
nicească, recunoscută de egumen și de toți monahii. 


Părinții mănăstirii, minunându-se de personalitatea şi harismele care o distingeau, 
i-au încredințat lucrările exterioare ale mănăstirii. In această ascultare se află tot- 
deauna monahi sau monahii cu experienţă în viaţa duhovnicească. 


În acea perioadă s-a răspândit în tot Peloponezul o înfricoşătoare foamete, încât lu- 
mea şi Mănăstirea se primejduiau din pricina lipsei de hrană. Toţi părinţii și-au în- 
dreptat privirile spre „Teodor”, singurul care îi putea ajuta în această situație atât 
de grea. Şi într-adevăr, Teodor a cercetat multe case de creștini în scopul de a-i 
sprijini şi, dacă era cu putinţă, de a trimite ceva pentru obștea mănăstirii. 


Dar s-a întâmplat ceva înfricoşător! O femeie a rostit împotriva ei o grea clevetire. 
„Călugărul m-a lăsat însărcinată”, a spus aceea. Zvonul acesta s-a răspândit ca ful- 
gerul. O clevetire înfricoşătoare s-a întins peste tot. Părinţii fetei însărcinate au 
urcat cu mânie la mănăstire şi au poruncit lui „Teodor” să-i urmeze. „Monahul”, 
deşi a negat clevetirea, însă nu a refuzat să-i urmeze. În continuare l-au judecat 
repede şi l-au scos vinovat. A primit cea mai grea pedeapsă, moarte prin tăierea 
capului. Deşi putea prin descoperirea trupului să dovedească nevinovăția ei, a pre- 
ferat să „ridice” greutatea clevetirii. 


Locul execuţiei a fost rânduit în satul Vasta, în regiunea Arcadiei. Călăul l-a dus 
până acolo, în timp ce „Teodor” urma „ca un miel fără de glas”. După puţin su- 
fletul Sfintei Teodora a zburat spre Cer, la locul pregătit cuvioaselor muceniţe 
fecioare ale Bisericii noastre. 


Călăul și tovarășii lui, care au tăiat capul muceniţei, au văzut trupul muceniţei gol 
şi căindu-se au cerut iertare de la Dumnezeu. 

Acest fapt minunat s-a făcut cunoscut peste tot. Egumenul şi monahii tânguindu-se 
au ajuns la locul muceniciei și slăvindu-L pe Dumnezeu au îngropat trupul ei în 
Sfânta lor Mănăstire. 


Se spune că înainte de a 1 se fi tăiat capul, sfânta a cerut de la Dumnezeu ca trupul 
ei să se facă biserică, părul capului ei să devină copaci, iar sângele ei râu. 


ȘI într-adevăr, pe acoperişul bisericuţei zidite în Vasta Arcadiei au răsărit copaci, 
care în chip minunat stau drepți pe acoperiş, mărturisind că „acolo unde voieşte 
Dumnezeu, se biruieşte rânduiala firii”. 


Sfântul loan Gură de Aur, acest mare părinte al Bisericii, spune: „Prăznuire de 
sfânt (înseamnă) mergere pe urma Sfântului”. 


Să ne străduim ca, prin ajutorul lui Dumnezeu şi prin mijlocirile sfintei, să ne ase- 
mănăm el şi să devenim sfinți, pentru că acesta este scopul principal al vieţii noa- 
stre al tuturor. Căci Domnul nostru ne poruncește: „Fiţi sfinţi, precum și Eu Sfânt 
sunt” (I Petru 1, 16). 


Sursa: https://marturieathonita.ro/sfanta-teodora-din-basta-arkadia/ 

Ce spun oamenii de ştiinţă despre minunea bisericii Sfintei Teodora din 
Vasta? 


Cercetătorii de la Universitatea din Patras au venit în Vasta special pentru a studia 
minunea. Ei au decis să facă un test cu ultrasunete, analizând fiecare parte a 
pereţilor. Descoperirile arheologilor au condus la aceeaşi concluzie: modul în care 
rădăcinile au urmat această cale şi faptul că biserica şi acoperişul sunt neatinse pare 
a fi de fapt un miracol, care este unic în această lume şi inexplicabil. 


Ceea ce ştim din viaţa Sfintei Teodora din Vasta, provine integral din tradiţia 
locală, dar mica ei biserică din sudul Greciei este cunoscută în întreaga lume şi 
vizitată de mii de credincioşi în fiecare an. 


Biserica Sfintei Teodora datează aproximativ din secolul al XII-lea şi este în 
întregime din piatră. Nemaipomenit este totuşi faptul că pe acoperişul ei cresc în 
prezent 17 copaci. Majoritatea dintre ei are peste treizeci de metri înălţime, iar unii 
au peste un metru în diametru. Mulţi arbori cântăresc peste o tonă. Cu toate 
acestea, chiar dacă acoperişul bisericii este mic, subțire şi fără nici un sprijin 
special, rămâne în picioare de secole ca prin minune. 


Oamenii de ştiinţă au studiat biserica şi s-au arătat incapabili de a explica modul în 
care copacii cresc pe un astfel de acoperiş subţire, fără a distruge biserica. Micuța 
biserică este supusă unei mari presiuni şi de-a lungul timpului au fost necesare 

unele restaurări minore, dar aceasta este mai ales din cauza curiozităţii unor 
oameni lipsiţi de experienţă care au încercat să „înţeleagă misterul”. Intervenţiile 
neprofesioniste au afectat arhitectura bisericii, deşi doar într-o mică măsură. 


Conform tradiției, înainte de martiriu, Sfânta Teodora s-a rugat: „Fie ca trupul meu 
să devină biserică, sângele meu să devină râu, iar părul meu să devină copaci.” 
Astăzi, exact acest lucru se vede când vizitezi acest loc sfânt. Pe locul în care 
trupul ei martirizat a fost aşezat, localnicii au construit o biserică în cinstea ei. De 
asemenea un râu trece pe sub această biserică, iar deasupra au crescut copaci. 


Micuța biserică este acum sub protecţia Mitropoliei din regiune, precum şi sub cea 
a Ministerului Culturii, ca monument bizantin de valoare naţională. 


Credincioşii cred că această biserică este o minune inexplicabilă. Sărbătoarea 
Sfintei Teodora a fost prăznuită anual în marţea din Săptămâna Luminată timp de 
mai multe secole, până în 1956, când sărbătoarea a fost mutată la 11 septembrie, 
din cauza unei asemănări cu viaţa Sfintei Teodora din Alexandria, care este de 
asemenea sărbătorită în acea zi. 


Dar ce spun oamenii de ştiinţa despre minunea din Vastă? 


În anul 2003, la cel de-al patrulea simpozion de „Arheometrie” din Grecia s-a 
prezentat un raport geofizic al bisericuţei din Vasta. Cercetătorii de la 
Universitatea din Patras au venit în Vasta special pentru a studia „minunea”. Ei au 
decis să facă un test cu ultrasunete, analizând fiecare parte a pereților. Rezultatele 
au oferit cercetătorilor răspunsurile necesare pentru a primi aprobările de care 
aveau nevoie pentru restaurarea în întregime a monumentului. Au observat modul 
în care rădăcinile au crescut prin spaţiile mici rămase libere între pietrele zidului, 
croindu-şi drum până la pământ. Pereţii sunt sub presiune constantă, iar clădirea a 
devenit „un corp viu”. 


Descoperirile arheologilor au condus la aceeaşi concluzie: modul în care rădăcinile 
au urmat această cale şi faptul că biserica şi acoperişul sunt neatinse pare a fi de 
fapt un miracol, care este unic în această lume şi inexplicabil. 


Eleftherios Beligiannis, un inginer din Atena a declarat în 1986: „De vreme ce 
vânturile care suflă în această regiune au puterea să dezrădăcineze arbori, se 
înțelege clar cu ce mare putere apasă cei 17 copaci asupra acoperişului. ” 

Loukos Constantinos, un geolog din Corint a declarat în 1987: „Nu există nici o 
explicaţie geologică. Este un miracol continuu. ” 


George Raptis, un silvicultor din Nafpaktos, a declarat în 1992: „, Întregul fenomen 
este dincolo de orice logică umană, fie explicaţie naturală sau ştiinţifică. ” 


Eleni Stavrogiannis-Perry, o arhitectă din Kalamata, a declarat în 1993: 
„Fenomenul este inexplicabil ştiinţific. Având în vedere poziţia bisericii, 
construcția temporară şi vârsta ei, greutatea şi vânturile ar fi distrus-o treptat. Dar 
este încă în picioare, după atâtea secole, fără nici o stricăciune serioasă.” 


Anastasios Tinkas, un arheolog, istoric şi teolog din Attica a declarat: „Întreaga 
creştere, existentă şi viaţa a copacilor de pe acoperişul bisericuţei Sfintei Muceniţe 
Teodora este uimitoare şi depăşeşte orice rațiune şi explicare firească a omului. 
Aceasta arată o caracteristică rară: intervenţia lui Dumnezeu pentru făptura Sa 
prin săvârşirea de minuni. ” 


Domnul Pallas, director al Anticariatelor din Atena, a declarat: „În conformitate cu 
legile naturii, cel puţin copacii mari, din cauza înclinării, înălțimii şi a 
circumferinței, ar fi distrus-o. Pentru a Sta imperios, este ceva la care ştiinţa nu 
poate oferi o explicaţie. ” 


P. Makrigiannis, geolog, a declarat în 1993: „Șaptesprezece uriaşi sprijiniți pe 
nimic! Toţi aceşti arbori imenşi sunt înrădăcinaţi pe nimic sau mai bine zis pe 
acoperişul care este gros de numai câţiva centimetri. Cu toate acestea, cea mai 
mare surpriză ne aşteaptă înăuntru. Nu există nici o rădăcină, cât de mică, care să 
iasă dintre zidurile vechi. Nu există nici o crăpătură cauzată de acestea. Atunci 
când vântul bate printr-un copac uriaş al bisericuţei, rădăcinile lui formează 
pârghii foarte puternice, încât micul aşezământ ar trebui să se dărâme imediat. Ca 
geolog, ştiu foarte bine că în mod normal zidurile ar fi fost strivite şi dărâmate 
numai din cauza unui copac, iar aici sunt şaptesprezece! ” 


Trebuie adăugat faptul că această biserică este menţionată, în Guinness Book of 
World Records ca miracol minunat. 


traducere şi adaptare: Mihai-Alex Olteanu 
sursa: http://www.johnsanidopoulos.com 

Pașii Pelerinului: Sfânta Teodora din Peloponez (video) 


Pașii Pelerinului - Sfânta Teodora din Peloponez, Vasta (06 05 2018): 
https://www.youtube.com/watch?v=lERRVadCYOm8 


Sfânta Teodora din Arkadia - Film dublat în limba română: 
https://www.youtube.com/watch?v=nNzcbW 9E120 

Drumul spre Vasta 


După ce achităm cazarea din camping, ne urcăm în maşină și facem un ocol până 
într-o zonă superbă pe care am găsit-o de dinainte pe Google maps, plaja din Voi- 
dokilia. Pe drum, multe serpentine, dar peisajul frumos, micile oraşe, drăguţe, aran- 
jate şi mai curate decât în celelalte părți ale Greciei. Zona devine mai exotică şi 
uite ce am găsit pe marginea drumului: 

Ajungem apoi în Voldokilia și fără să mă gândesc de două ori înainte să o spun, 
asta este de departe cea mai frumoasă plajă în care am ajuns. Am găsit aici tot ce 
mi-aş fi putut dori: apă foarte caldă şi limpede, nisip foarte fin, peisaj super. Nu aş 
putea să găsesc suficiente cuvinte să descriu acel loc şi nici chiar pozele nu descriu 
suficient de bine, frumuseţea locului. 

După vreo oră - două de baie pornim iar la drum. Destinația - Vasta. Ce serpentine 
au fost până aici, dar ce serpentine sunt până în Vasta! Peisajele sunt frumoase, dar 
drumul destul de obositor din cauza numeroaselor curbe. Tot să fi fost vreo 20-30 
de minute de mers pe serpentine, de la dumul principal. 


Oricum, ne bucurăm să ajungem într-un final la destinaţie. Un loc atât de liniştit şi 
deloc aglomerat. Frumos şi cu o semnificație aparte. 


Aici este locul unde Dumnezeu i-a îndeplinit cea din urmă dorinţă a Sfintei 
Teodora: corpul ei să devină biserică, părul - pădure de copaci, iar sângele - râu de 
apa. Și iată că s-a întâmplat întocmai. 


XP PP 2 0 E E IE IP IP 3 5 IE IE II E E E XX 
XP PP PP 0 E E IE IP IP 3 E E IE IE II E XX 


Ar De Dr dr dr de Dr dr d De Dr dr dr De de dr dr A de dr dr A A 


e Dr Dr Dr Dr de dr dr Dr Dr Dr de dr Dr De De dr de dr dr de De dr dr dr d 


A A 
Pr Raj 
A A 
A A 
A A 
4 A 


A A XE A E A 


După moartea ei, locuitorii din Vasta au construit o bisericuță, pe acoperişul căreia 
au crescut 17 copaci, unii dintre ei, înalți de 30m și cu o grosime de peste Im. 

De altfel, un râu şi-a schimbat cursul, ajungând să treacă pe sub biserica Sfintei 
Teodora. 

Am intrat apoi în vorbă cu vânzătorul de iconiţe din curtea bisericuţei. Ştia un 
număr considerabil de cuvinte românești și asta pentru că, ne povesteşte el, românii 
sunt cei care vizitează lăcaşul cel mai des, chiar și pe timpul iernii, spre deosebire 
de greci. Am continuat discutând despre politică, viaţă, nivelul de trai în ţările 
noastre și am fi găsit încă suficiente subiecte de discuție, dacă nu ar fi trebuit să 
plecăm. Ne dă şi el câteva indicaţii pentru drum, era bun cunoscător al locului, şi 
ne îndreptăm spre o superbă locaţie - Tolo. 


Sursa: http://iurnaldegrecia.weebly.com/drumul-spre-vasta.htmli 

Sfânta Teodora din Peloponez - Vasta 

